Posted by: Pam | 2008/01/30
My seuntjie van 3.5 jaar het sedert Sondag 'n loop magie. Dit is nie aanhoudend nie en hy is ook nie siek of lusteloos nie. Hy eet en drink normaal en kla net oor pyn wanneer sy magie gaan. Hy het so 3 tot 4 loperige stoelgange per dag. Ek gee vir hom Pethrolyte so 2 x per dag en sorg dat hy genoeg water drink.
Moet ek hom na 'n dokter toe vat?
Ja dit is nou tyd om hom dokter toe te neem aangesien hy nog waterige stoelgange het. Dit is belangrik dat sy dokter 'n stoelgang monster na die laboratorium stuur om die oorsaak van sy diarrea te bepaal.